மும்மெத்தில் போரேட்டு

மும்மெத்தில் போரேட்டு (Trimethyl borate) என்பது  B(OCH3)3 என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். கரிம போரான் சேர்மமான டிரைமெத்தில் போரேட்டு சேர்மம் நிறமற்ற நீர்மமாகவும், பச்சைநிற சுவாலையுடனும் எரிகிறது  சோடியம் போரோ ஐதரைடு தயாரிக்கையில் ஒரு இடைநிலை வேதிப்பொருளாக உருவாகிறது. மேலும், கரிம வேதியியலில் ஒரு பரவலான வினைப்பொருளாக மும்மெத்தில் போரேட்டு பயன்படுத்தப்படுகிறது. 

போரிக் அமிலத்தை அல்லது தண்ணீர் நீக்கப்படவேண்டிய ஆல்ககால்களுடன் சேர்ந்துள்ள தொடர்புடைய போரான் ஆக்சைடுகளை சூடுபடுத்துவதால் போரேட்டு எசுத்தர்கள் தயாரிக்கப்படுகின்றன .

பயன்பாடுகள் 

போரோ ஐதரைடு தயாரிப்பதற்கு மும்மெத்தில் போரேட்டை சோடியம் ஐதரைடுடன் ஒரு முன்னோடிச் சேர்மமாகப் பயன்படுத்துகிறார்கள்.

4 NaH + B(OCH3)3 → NaBH4 + 3 NaOCH3

உலோகங்கள் இணைப்புச் செயல்முறையிலும், பற்றவைக்கும் இளக்கிகளிலும் ஆக்சிசனேற்ற தடுப்பியாக மும்மெத்தில் போரேட்டு பயன்படுத்தப்படுகிறது. தீ ஒடுக்கியாகப் பயன்படுத்தப்படும் இதை சில பலபடிகளில் கூட்டுப் பொருளாக பயன்படுத்தவும்  ஆராயப்பட்டு வருகிறது என்பதைத் தவிர வேறு வர்த்தகப்பயன்கள் இதற்குக் கிடையாது. கரிமத் தொகுப்பு வினைகளில் பயனுள்ள வினைப்பொருளாக, சுசுக்கி இணைப்பு வினைகளில் பயன்படுத்தப்படும் போரொனிக் அமிலங்களுக்கு முன்னோடிச் சேர்மமாக இது பயன்படுகிறது. கிரிக்னார்டு வினைப்பொருளுடன் மும்மெத்தில் போரேட்டைச் சேர்த்து தொடர்ந்து நீராற்பகுப்புக்கு உட்படுத்தினால் போரோனிக் அமிலங்கள் உருவாகின்றன 

 ArMgBr + B(OCH3)3 → MgBrOCH3 + ArB(OCH3)2
ArB(OCH3)2 + 2 H2O → ArB(OH)2 + 2 HOCH3.

மேற்கோள்கள்

புற இணைப்புகள் 
National Pollutant Inventory - Boron and compounds
MSDS for Trimethyl Borate
WebBook page for BC3H9O3

போரேட்டுகள்
போரேட்டு எசுத்தர்கள்